jkorsvik/nowiki_second_scrape_merged huggingface dataset:
Norman Brunsdale

Clarence Norman Brunsdale (1891–1978) var en amerikansk politiker av norsk opphav. Han var guvernør i delstaten Nord-Dakota fra 1951 til 1957. Han tilhørte Det republikanske parti.Han var sønn av Knute H. Brunsdale (1855–1899), født i delstaten Wisconsin, og Anna Margaret Nordgaard (1868–1927) fra Hurdal i Akershus. Begge foreldrene var av norsk ætt. Hans bestefar på farssiden var Knut Halvorson Brunsdale (1819–1900) fra Bromsdalen i Rollag i Buskerud. Hans farmor var Gunhid Olsdatter Halvorson (1812–1911) fra Tandberg i Rollag. Begge hadde utvandret til Amerika.
Brunsdale hadde utdannelse fra Bruflat Academy i Portland i Nord-Dakota og tok videreutdannelse ved Luther College i Decorah i Iowa. Han vendte tilbake Portland, hvor han ble lærer og bonde.Han var valgt inn i Nord-Dakotas delstatssenat 1927–1934 og 1941–1951 og representerte Nord-Dakota i den republikanske nasjonalkomiteen (RNC) 1948–1952. Han var Nord-Dakotas 24. guvernør 1951–1957 og medlem av Senatet i Washington D.C. fra senator William Langers død i 1959 og ut valgperioden, da han ikke stilte til gjenvalg.Han var gift med Carrie Lajord (1890–1982). 


== Referanser ==
Bukkesteinshøgdtunnelen

Bukkesteinshøgdtunnelen er en 800 meter lang motorveitunnel under bygging på europavei 16 i Bærum kommune. Byggingen av tunnelen startet i 2021, og den åpner med resten av motorveien mellom Bjørum og Skaret i 2025.


== Om tunnelen ==
Tunnelen blir bygget som en del av motorveiprosjektet E16 Bjørum - Skaret, og vil føre motorveien under Bukkesteinshøgda. Nordgående løp hadde gjennomslag 12. oktober 2022, og sørgående løp hadde gjennomslag 2. november 2022.  
I desember 2022 bestemte Kartverket at navnet skulle være "Bukkesteinshøgdtunnelen", og ikke "Bukkesteinshøgdatunnelen" som den hadde blitt kalt fram til da.


== Se også ==
Veitunneler i Norge


== Referanser ==
Kolibaceum

Kolibaecum er en slekt av biller i delgruppen (underfamilien) nettrødvinger i familiegruppen rødvinger.


== Utseende ==
Hodet er kort, men ikke snuteformet forlenget framover. Det er synlig, sett ovenfra (det vil si, det dekkes ikke av brystskjoldet). Antenner har elleve ledd og er festet tett sammen på pannen like ved fasettøynene. Brystskjoldet (pronotum) har en nær kvadratisk form, ofte med en markert og noe oppstående sidekant. Dekkvingene er kraftig kitiniserte, parallellsidige  og har vanligvis lengderibber. Alle føtter har fem ledd.


== Utbredelse ==
Gruppen er utbredt i Asia men er også kjent fra fossiler fra baltisk rav.


== Systematisk inndeling ==
De nålevende artene blir noen ganger plassert i underslekten Laterialis Kazantsev, 1990.

orden biller (Coleoptera)
underorden Polyphaga
overfamilie Cantharoidea
familien  rødvinger (Lycidae)
underfamilie nettrødvinger (Erotinae)
Slekten Kolibaceum Winkler, 1987
†Kolibaceum balticum Winkler, 1987 (fossil fra baltisk rav)
Kolibaceum oculatum (Gorham, 1886)
Kolibaceum sanguineum (Kazantsev, 1997)
Kolibaceum shirozui (Nakane, 1968)
Kolibaceum tricostatum (Pic, 1927)


== Referanser ==


== Eksterne lenker ==
Artikkelen er ikke koblet til Wikidata
Eulopheros

Eulopheros er en slekt av biller i familien rødvinger (Lycidae).


== Utseende ==
Middelsstore, avlange, skarpt røde eller svarte rødvinger.


== Levevis ==
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.


== Utbredelse ==
Arten er utbredt i Øst-Asia (Russland, Japan).


== Systematisk oversikt ==
Slekten blir noen ganger plassert som en underslekt av Lopheros.

Ordenen biller, Coleoptera
Underordenen Polyphaga
Overfamilien bløtvinger og lysbiller, Cantharoidea
Familien rødvinger (maskebiller), Lycidae
Underfamilien nettrødvinger, (Erotinae LeConte, 1881)
stammen Lopherotini Kazantsev, 2012
slekten Eulopheros Kazantsev, 1995
Eulopheros harmandi (Bourgeois, 1902)
Eulopheros harmandi harmandi (Bourgeois, 1902)
Eulopheros harmandi hiroshimensis (Nakane, 1969)
Eulopheros harmandi shikokuanus (Nakane, 1969)


== Referanser ==


== Eksterne lenker ==
(en) Eulopheros i Global Biodiversity Information Facility
Atamania

Atamania er en slekt av biller i familien rødvinger. 


== Utseende ==
Hannen er en middelsstor (ca. 12 millimeter), avlang, fint hårete, matt brun rødvinge. Antennene er trådformede med lange, tynne ledd, over halvparten av kroppslengden. Hodet er nokså lite. Pronotum er klokkeformet, nær dobbelt så bredt som langt. Dekkvingene er nokså lange og smale med fine punktstriper. Hunnen er ukjent, men sannsynligvis larvelignende.


== Levevis ==
Artene lever i skog.


== Trilobitt-larver ==
I underfamilien Dulticolinae, som lever i regnskoger i Sørøst-Asia (de er blant annet vanlige i Kinabalu nasjonalpark på Borneo), beholder hunnene sitt larve-utseende hele livet, såkalte larviforme hunner. Disse vokser seg betydelig større enn "normale" rødvinger og kan bli opptil 8 cm lange. Både larvene og de voksne hunnene har en svak likhet med de utdødde trilobittene, og navnet "trilobittlarver" brukes derfor både om larver og voksne hunner i denne gruppen. De er langstrakte og noe flate. Det lille hodet er fullstendig skjult under den fremste ryggplaten (pronotum). De tre brystsegmentene (thorax) bærer store, brede, mer eller mindre trekantede ryggplater. Bakkroppsleddene (abdomen) er korte og brede, harde, og hvert ledd bærer en pigg på siden. Disse interessante insektene nevnes som en turistattraksjon ved økoturisme til Borneos regnskoger.


== Utbredelse ==
Artene er utbredt på Malaysia, både i Vest-Malaysia, Sarawak og Sabah.


== Systematisk oversikt ==

Ordenen biller, Coleoptera
Underordenen Polyphaga
Overfamilien bløtvinger og lysbiller, Cantharoidea
Familien rødvinger (maskebiller), Lycidae
Underfamilien Leptolycinae Leng & Mutchler, 1922
stammen Duliticolini Mjöberg, 1925
slekten Atamania Kazantsev, 2005
Atamania emasensis (Bocakova, 2006)
Atamania hammondi (Bocakova, 2006)
Atamania pahangana (Bocakova, 2006)
Atamania tembeling Kazantsev, 2005


== Referanser ==


== Eksterne lenker ==
(en) Atamania i Global Biodiversity Information Facility
Paraptorthodius

Paraptorthodius er en slekt av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.


== Utseende ==
Hannene er nokså små (gjerne 3-4 millimeter), spinkle, lysbrunlige biller. Antennene er fjærformede, fasettøynene middelsstore, rundet utstående. Dekkvingene er forkortede og dekker ikke bakkroppen eller flygevingene. 


== Levevis ==
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.


== Utbredelse ==
Slekten er utbredt i Mellom-Amerika.


== Systematisk inndeling ==
Ordenen biller, Coleoptera
Underordenen Polyphaga
Overfamilien bløtvinger og lysbiller, Cantharoidea
Familien Phengodidae LeConte, 1861
Underfamilien Mastinocerinae
Slekten Paraptorthodius Schaeffer, 1904, 3 arter
Paraptorthodius mirabilis Schaeffer, 1904
Paraptorthodius queretaroensis Zaragoza, 1999
Paraptorthodius schaefferi Zaragoza, 1989


== Kilder ==
Branham, M. Glow-worms, Railroad-worms (Insecta: Coleoptera: Phengodidae). University of Florida, IFAS Extension nettside. [1]


== Eksterne lenker ==
(en) Paraptorthodius i Encyclopedia of Life 
(en) Paraptorthodius i Global Biodiversity Information Facility 
(en) Paraptorthodius hos ITIS
Falsophrixothrix

Falsophrixothrix er en slekt av selvlysende biller som bare finnes i Asia. De ble tidligere regnet til samme familie som de amerikanske artene i familien Phengodidae, men er nå skilt ut som en egen gruppe. 


== Utseende ==
Hannene er middelsstore, avlange biller med kamformede antenner, gjerne gulrøde med mørkt hode og mørke dekkvinger. Hunnene er larvelignende.


== Levevis ==
Larver og hunner lever på bakken, gjerne mellom løvstrø. De er sannsynligvis rovdyr. Hannene flyr godt og blir gjerne tiltrukket til lys. I likhet med mange beslektede familier sender disse billene ut lys. Noen arter utmerker seg ved at de kan sende ut lys i flere farger.


== Utbredelse ==
Slekten er utbredt i Sørøst-Asia (Hong Kong, Indonesia).


== Systematisk inndeling ==

Ordenen biller, Coleoptera
Underordenen Polyphaga
Overfamilien bløtvinger og lysbiller, Cantharoidea
Familien Rhagophthalmidae
Slekten Falsophrixothrix Pic, 1937
Falsophrixothrix costatus Pic, 1955
Falsophrixothrix flavus Wittmer, 1939
Falsophrixothrix humeralis Pic, 1937 


== Eksterne lenker ==
(en) Falsophrixothrix i Encyclopedia of Life 
(en) Falsophrixothrix i Global Biodiversity Information Facility 
(en) Falsophrixothrix hos ITIS 
(en) Falsophrixothrix hos NCBI
Andecladodes

Andecladodes er  en slekt av lysbiller. 


== Utseende ==
Hannene er middelsstore, avlange, mørke lysbiller med oransje dekkvingespisser. De har kraftig kamformede antenner og store fasettøyne. 


== Levevis ==
Lysbillene er nattaktive insekter. De finnes i mange ulike naturtyper (habitat), som fuktige enger, langs skogsbryn, bekker, i hager og parker.  


== Utbredelse ==
Slekten er kjent fra Andesfjellene i Ecuador.


== Systematisk inndeling ==

Orden biller (Coleoptera)
Underorden  Polyphaga
Overfamilie  Cantharoidea
Familien lysbiller (Lampyridae Fleming, 1821)
underfamilie Cladodinae Bočákova, Campello-Gonçalves & Silveira, 2022
slekt Andecladodes Bočákova, Campello-Gonçalves & Silveira, 2022Andecladodes cosangensis Bočákova, Campello-Gonçalves & Silveira, 2022
Andecladodes ovalis Bočákova, Campello-Gonçalves & Silveira, 2022


== Referanser ==


== Eksterne lenker ==
Artikkelen er ikke koblet til Wikidata
Tenaspis

Tenaspis' er  en slekt av lysbiller. 


== Utseende ==
Middelsstore, nokså brede, noe flate lysbiller, farget i ulike kombinasjoner av rødlig og svart. Hos hannene er hodet gjerne dekket av pronotum sett ovenfra. Antennene er litt sagtakkede.


== Levevis ==
Lysbillene er nattaktive insekter. De finnes i mange ulike naturtyper (habitat), som fuktige enger, langs skogsbryn, bekker, i hager og parker.  
I denne gruppen sender ikke alle artene ut lys som voksne.


== Utbredelse ==
Gruppen er utbredt i den Nye verden, fra det sentrale USA i nord til Brasil i sør.


== Systematisk inndeling ==

Orden biller (Coleoptera)
Underorden  Polyphaga
Overfamilie  Cantharoidea
Familien lysbiller (Lampyridae Fleming, 1821)
underfamilie lysbiller (Lampyrinae) Latreille, 1817
stamme Lamprocerini E. Olivier, 1907
slekten Tenaspis LeConte, 1881 - 19 arter
Tenaspis acuta E. Olivier, 1909
Tenaspis angularis (Gorham, 1880)
Tenaspis auricolor E. Olivier, 1911
Tenaspis brumalis E. Olivier in Wytsman, 1907
Tenaspis cauta E. Olivier, 1911
Tenaspis chamelensis Zaragoza-Caballero, López-Pérez and Rodríguez-Mirón in Zaragoza-Caballero et al., 2021
Tenaspis figurata E. Olivier, 1912
Tenaspis fulvibasis E. Olivier, 1911
Tenaspis gonzalensis Zaragoza-Caballero, 1995
Tenaspis gonzalenzis Zaragoza, 1995
Tenaspis lugubris (Gorham, 1881)
Tenaspis maculata Pic, 1932
Tenaspis mansueta E. Olivier in Wytsman, 1907
Tenaspis mundata E. Olivier, 1907
Tenaspis peccata Blackwelder, 1945
Tenaspis rufibasis E. Olivier, 1909
Tenaspis semifusca (Gorham, 1880)
Tenaspis sinuosa E. Olivier, 1899
Tenaspis zonulata E. Olivier, 1913


== Referanser ==


== Litteratur ==


== Eksterne lenker ==
(en) Tenaspis i Global Biodiversity Information Facility 
(en) Tenaspis hos ITIS
Petalacmis

Petalacmis er en slekt av biller i delgruppen (underfamilien) lysbiller (Lampyrinae) i familiegruppen lysbiller. 


== Utseende ==
Små til middelsstore (5-9,5 millimeter), slanke, gulbrunlige lysbiller. Hannens antenner har ni ledd, det ytterste er langt og bladformet. Hodet er nokså lite men med store fasettøyne, fullstendig dekket av det rundede pronotum sett ovenfra. Dekkvingene er litt runedede, brune med blek ytterkant.


== Utbredelse ==
Slekten er utbredt i Sør-Amerika.


== Systematisk inndeling ==

Orden Biller (Coleoptera)
Underorden  Polyphaga
Overfamilie  Cantharoidea
Familien lysbiller (Lampyridae Fleming, 1821)
underfamilie lysbiller (Lampyrinae) Latreille, 1817
stamme Lampyrini Latreille, 1817
slekt Petalacmis E. Olivier, 1908
Petalacmis praeclarus E.Olivier, 1908
Petalacmis triplehorni Silveira & Branham, 2022
Petalacmis wittmeri Reichardt, 1963


== Referanser ==


== Eksterne lenker ==
(en) Petalacmis i Global Biodiversity Information Facility 
(en) Petalacmis hos ITIS
Jonas Sørensen Selnæs

Jonas Sørensen Selnæs (født 20. november 2004) er en norsk fotballspiller som spiller offensiv midtbane for OBOS-ligaklubben Ranheim.


== Klubbfotball ==
Selnæs startet tidlig med fotball og spilte i starten for bredde klubben Malvik. Som 14-åring ble Selnæs ettertraktet blant klubbene i Trøndelag og ble da tatt opp av kretslaget der han debuterte mot Sogn og Fjordane. Som 15-åring byttet han klubb til bylaget Trygg/Lade der han fort viste seg frem og ble en fast spiller for G16 1.-laget. I Trygg/Lade vant de blant annet kretsmesterskap i fotball og futsal, de vant talentcuper og var et av de beste laget i Trøndelag. Selnæs var med å løfte Trygg/Lade.


=== Toppfotball ===
I 2020 ble kontrakten med Kolstad signert og ett år senere debuterte Selnæs på A-laget til Kolstad mot Levanger FK. I hans siste sesong i Kolstad, har han spilt 13 kamper i 3.-divisjon for de rødkledde fra Trondheim Sør.
Han signerte 6. juli 2022 for Ranheim.


== Referanser ==
Lisbeth Iversen (bueskytter)

Lisbeth Iversen (født 24. november 1974) er en norsk bueskytter som representerer Hvaler IL.
Hun har vunnet tre NM-gull og sju NM-medaljer i perioden 2013–2021.


== Medaljer i norske mesterskap ==


== Referanser ==
Casper Momme Torstrup

Casper Momme Torstrup (født 21. mai 1816 i Kristiansand, død 11. september 1891 i Kristiansand) var en norsk kunstmaler.
Han var utdannet ved Det Kongelige Danske Kunstakademi i København rundt 1839–1841, der han fikk undervisning av Claus Christian Tilly.Han hadde et studieopphold i Düsseldorf, München og Dresden i 1841–1842. Han fikk også tilbud om å studere videre hos J.C. Dahl i Dresden, men måtte avslå på grunn av pengemangel.


== Referanser ==


== Eksterne lenker ==
Nettsted https://olectorstrup.webnode.page/kunstmaler-casper-momme-torstrup/
Norgesmesterskapet i skiskyting 2022

Norgesmesterskapet i skiskyting 2022 ble arrangert som to arrangementer. NM i mix-stafett ble arrangert i Målselv 12. februar 2022, og NM sprint, fellesstart og stafett ble arrangert på Vik i Sogn fra 25. til 27. mars. 


== Resultater ==


=== Menn ===


=== Kvinner ===


=== Mix ===


== Kilder ==
Resultater mennSprint
Fellesstart
StafettResultater kvinnerSprint
Fellesstart
StafettResultater mixMix-stafett


== Eksterne lenker ==
Norges skiskytterforbund
NB Sørensen dampskipsekspedisjon

N.B. Sørensen Damskibsexpedition var et rederi og en skipsekspedisjon i Stavanger. Firmaet ble grunnlagt i 1876 av Niels Birkrem Sørensen (1850-1933) som skipsekspedisjonsfirma. På dette tidspunktet hadde dampskipene begynt å gjøre sitt inntog, selv om seilskuter var de mest tallrike. Sørensen hadde arbeidet i 11 år hos Det Stavangerske Dampskibsselskab, og hadde med seg erfaring og kunnskap om skipsfart derfra. Skipsekspedisjonen var agenter for blant andre Hardanger Søndhordlandske Dampskibsselskab, Ångbåtsaktiebolaget Nornen (Gøteborg), Damskibsselskabet Veritas, og det skotske rederiet Anchor Line. Selskapet leide inn skip, og hadde etterhvert også egne skip.
Selskapets virksomhet ble overtatt av Linjegods AS i 1972.


== Ledelse ==
Disponenter i firma N.B. Sørensen:

N.B.Sørensen 1876-1922
N.B.Sørensen Jr. 1922-1932
Niels Chr. Sørensen 1932-1948
Øivind B. Sørensen 1948-1972/1992


== Fartøyliste ==
Noen skip som var i NB Sørensen Dampskibsexpeditions eie:

DS "Habil" bygd 1896, 750 dødvekttonn
DS "Sigurd" bygd 1887, 32 brt
DS "Skjold" bygd 1882, 497 brt
DS "Anna" bygd 1871, 279 brt
DS "Hvidingsø" bygd 1891, 650 dødvekttonn
DS "Svithun" bygd 1874, 653 brt
DS "Aurora" bygd 1859, 222 brt
DS "Skaatø" bygd 1855, 544 brt
DS "Tor" bygd 1890, 321 brt
MS "Rumba" bygd 1940, 660 dødvekttonn
MS "Sør-Vest" bygd 1947, 210 brt
MS "Sør-Poseidon" bygd 1954, 37 brt
MS "Hankø" bygd 1953, 174 brt
MS "Brandalingen" bygd 1904, 48 brt
MS "Eldøysund" bygd 1911, 53 brt


== Referanser ==


== Kilder ==
Stavangeren - Medlemsblad for byhistorisk forening Stavanger, nr. 1 mars 1997 Besøkt 7. november 2022
Torjer Meling

Torjer Torger Meling (1874-1958)
Ordfører i Stavanger 1925-1928, representerte partiet Høyre. 
Skipsreder og skribent. Redaktør av Norges Handels- og Sjøfartstidende 1911-1914.

Kjente skip:
DS Røskva  (1891)  
DS Elgen (1870)
DS Leif (1872) 
DS Dronning Sophie (1878) 
DS Jotun (1892)
DS Italia (1896)  
DS Stabil (1899)  
DS Alekto (1901)
DS Blidensol (1916)

Kilder
https://digitaltmuseum.no/021018277363/torjer-meling
Røskva https://www.sjohistorie.no/no/skip/1058625/
Italia https://www.sjohistorie.no/no/skip/15177
Alekto https://www.sjohistorie.no/no/skip/599/
Leif https://www.sjohistorie.no/no/skip/17446/
Stabil https://www.sjohistorie.no/no/skip/27256/
Martine Rusås

Martine Rusås (født 26. februar 1994) er en norsk bueskytter som representerer Sarpsborg BS.
Hun har vunnet fire NM-gull og ti NM-medaljer i perioden 2013–2021.


== Medaljer i norske mesterskap ==


== Referanser ==
Den magiske laben

Den magiske laben er en norsk TV-serie for barn, produsert av NRK Trøndelag for NRK Super. Serien har 20 episoder og ble lansert i 2022.. 
Hovedpersonen i serien er professor Dinkel, som har et magisk laboratorium «der alt kan skje». Bjørn Alexander spiller professor Dinkel. Serien er et vitenskapelig underholdningsprogram for barn fra 4-8 år, og er etter en idé av serieskaperen Marita Abel-Grüner.
Den magiske laben hadde premiere i NRK TV 15. september 2022..


== Referanser ==
Anton Schlembach

Anton Schlembach (født 7. februar 1932 i Großwenkheim nær Münnerstadt i Unterfranken i Tyskland, død 15. juni 2020) var en tysk katolsk prelat som var den 95. biskop av Speyer.


== Liv og virke ==


=== Bakgrunn ===
Anton Schlembach var eldste av fire barn i en bondefamilie. Han tok abitur i 1950 fra det humanistiske gymnasium i Miltenberg, og studerte katolsk teologi både ved Universitetet i  Würzburg og i Roma. 


=== Prest ===
Han ble presteviet for Würzburg den 10. oktober 1956 av Wiens erkebiskop Franz König. I 1959 tok han den teologiske doktorgrad. I 1981 ble han generalvikar i Würzburg.


=== Biskop av Speyer ===
Den 25. august 1983 utnevnte pave Johannes Paul II ham til etterfølger i Speyer etter biskop Friedrich Wetter. Han tok embedet i besittelse den 16. oktober 1983 i Speyers katedral, bispeviet av sin forgjenger Friedrich Wetter som da var blitt erkebiskop i München.Pave Benedikt XVI innvilget hans fratreden fra den 10. februar 2007.Schlembach døde 15. juni 2020, i en alder av 88 år.


== Verker ==
Anton Schlembach, Waltraud Herbstrith: Erinnere dich – vergiss es nicht: Edith Stein – christlich-jüdische Perspektiven; Plöger Medien, 1986; ISBN 3-89857-050-9
Anton Schlembach, Karlheinz Debus: Robert Schuman. Lothringer – Europäer – Christ; Speyer: Pilger-Verlag, ISBN 3-87637-054-X.
Anton Schlembach, Dienst unter sechs Päpsten; in: Bernhard Oswald (Hrsg.): Lebenswege. Miltenberger Abiturienten 1950; Miltenberg 2007; ISBN 978-3-00-020445-6
Anton Schlembach: Zeugen des Glaubens. Predigten und Beiträge aus 24 Bischofsjahren. Festgabe zum 75. Geburtstag von Bischof Dr. Anton Schlembach; Speyer: Pilger-Verlag, 2007; ISBN 3-87637-082-5


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1743
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1846) *1822
Kardinal Antonio Saverio De Luca (1805-1883 ) *1845
Erkebiskop Gregor (Leonhard Andreas) von Scherr, O.S.B. (1804-1877) *1856
Erkebiskop Friedrich Josef von Schreiber (1819-1890) *1875
Erkebiskop Franz Joseph von Stein (1832-1909 ) *1879
Erkebiskop Joseph von Schork (1829-1905) *1891
Biskop Ferdinand von Schlör (1837-1924) *1898
Erkebiskop Johann Jakob von Hauck (1861-1943) *1912
Biskop Ludwig Sebastian (1862-1943) *1917
Kardinal Joseph Wendel (1901-1950) *1941
Biskop Isidor Markus Emanuel (1905-1991) *1953
Biskop Friedrich Wetter (1928-) *1968
Biskop Anton Schlembach (1932-2010) *1983


== Referanser ==
Martial Célestin

Martial Lavaud Célestin født 4. oktober 1913, død 4. februar 2011 var en haitisk advokat og politiker som var statsminister i Haiti fra 9. februar 1988 til 20. juni 1988. Haiti vedtok å opprette statsministerembetet i konstitusjonen av 1987 og han ble utpekt av president Leslie Manigat til å bli landets første statsminister.Célestin var født i Ganthier og døde 97 år gammel i Port-au-Prince. Han var jusprofessor, advokat og diplomat. Han var president i den haitiske advokatforeningen i to perioder og han underviste i tretti år ved institutt for jus og økonomi ved Université d’État d’Haïti.Han ble avsatt under militærkuppet i Haiti 20. juni 1988 og landet fikk ikke ny statsminister før René Préval ble utnevnt i 1991.


== Referanser ==
Blackmail

Blackmail har flere betydninger:

Blackmail (film, 1920)
Blackmail (film, 1929)
Blackbirds

Blackbirds har flere betydninger:

Blackbirds (film, 1915), am. stumfilm fra 1915
Blackbirds (film, 1920), am. stumfilm fra 1920
Oslo domkor (guttekor)

Oslo domkor (guttekor) ble grunnlagt av Eyvind Alnæs i 1930/1931. Koret anså seg på det tidspunktet som en fortsettelse av Olavsguttene. Koret var knyttet til Oslo domkirke. Alnæs dirigerte koret i kun et år, og siden overtok Arild Sandvold. Guttekoret deltok under Cæciliaforeningens tredje Bachfest i 1935. Koret var i virksomhet frem til 1940, og hadde da 55 sangere, både gutter og menn.


== Referanser ==
Liste over Haitis statsministre

Liste over Haitis statsministre omfatter Haitis statsministre etter at statsministerembetet ble opprettet med vedtaket om ny konstitusjon for landet i 1987. Landets første statsminister, Martial Célestin, ble utnevnt av president Leslie Manigat og godkjent av parlamentet 9. februar 1988. Statsministeren ble avsatt under kuppet i Haiti 20. juni samme år og landet var uten statsminister fram til 1991.


== Referanser ==


== Kilder ==
«Haiti». WorldStatesmen.org. Besøkt 6. november 2022.